รู้กันไหมคะว่าฮิตเลอร์ไม่ชอบโดนเรียกว่านาซี
สวัสดีค่า วิวจากแชนเนล Point of View ค่ะ
หลายคนนะคะเรียกร้องวิวมามากมายค่ะว่า
ให้วิวเล่าเรื่องราวเกี่ยวกับการฆ่าล้างเผ่าพันธุ์ เกี่ยวกับพรรคนาซี เกี่ยวกับอะไรต่างๆนะคะ
ซึ่งทำให้วิวเนี่ยไปค้นหาข้อมูลเกี่ยวกับพรรคนี้มาค่ะ
ระหว่างที่กำลังค้นๆๆๆนั้น วิวก็พบกับข้อมูลที่น่าสนใจกว่าค่ะ
ก็คือหัวข้อของคลิปนี้นั่นเอง
ฟังดูคลิกเบตมากๆ
แบบอะไร นาซีแปลว่าโง่ และฮิตเลอร์ไม่ชอบโดนเรียกว่านาซีนะคะ
จะบอกว่าวิวไม่ได้คลิกเบตค่ะ นี่คือเรื่องจริงนะคะทุกคน
แต่เป็นเรื่องจริงที่คนทั่วโลกลืมกันไปแล้ว
เพราะว่าเอาคำว่านาซีไปเรียกพรรคการเมือง ของฮิตเลอร์กันจนนึกว่าเป็นเรื่องปกตินะคะ
อย่างไรก็ตาม เรื่องนี้ไม่ปกติค่ะ
ดังนั้นวันนี้เรามาคุยกันที่หัวข้อนี้ดีกว่า
ก่อนจะไปคุยกันเนี่ย ขอออกตัวก่อนเลยว่า
คลิปนี้จะประกอบไปด้วยคำศัพท์ ภาษาต่างประเทศมากมายนะคะ
เพราะว่าพอเราพูดถึงรากศัพท์เนี่ย
พอไปเผยแพร่ในประเทศต่างๆในยุโรปเนี่ย
มันก็จะออกเสียงไม่เหมือนกัน
วิวอาจจะออกเสียงผิดบ้างอะไรบ้าง
วิวจะพยายามขึ้นเป็นคำศัพท์ไว้นะคะ
ถ้าสมมติว่าใครออกเสียงได้ถูกกว่าวิว
ใครรู้ว่าจริงๆมันออกยังไง
ก็สามารถมาคอมเมนต์บอกกันด้านล่างได้ค่ะ
และแน่นอนว่าเรื่องนี้มันเป็นเรื่องการด่ากันอะไรต่างๆ
มันจะประกอบด้วยการเหยียดค่อนข้างเยอะนะคะ
วันนี้ไม่ได้ตั้งใจจะมาเหยียด ไม่ได้ตั้งใจจะมาอะไรค่ะ
ตั้งใจจะมาเล่าว่าคนสมัยก่อน เขาเหยียดกันยังไงนะคะ
เอาล่ะ ก่อนจะไปเข้าเรื่องกัน อย่าลืมกดติดตามวิวให้ครบทุกช่องทางนะคะ
จะได้ไม่พลาดคลิปวิดีโอสนุกๆแล้วก็ ข่าวสารดีๆจากช่อง Point of View ค่ะ
สำหรับตอนนี้พร้อมจะไปฟังเรื่องราวที่ทั้ง สนุกแล้วก็ได้สาระกันรึยังคะ
ถ้าพร้อมกันแล้วก็ไปฟังกันเลยค่ะ
จะบอกว่าคลิปนี้จะเป็นอีกคลิปนึงนะคะ ที่ออกนอกเรื่องไกลมาก
เพราะว่ามันพูดถึงเรื่องรากศัพท์อะไรต่างๆนะ
คล้ายๆกับตอนที่วิวทำคลิปเรื่อง
คำว่าสวัสดีเกี่ยวข้องอะไรกับเครื่องหมายสวัสดิกะ
ประวัติคำว่าสวัสดี อะไรทำนองนั้นนะคะ
ซึ่งถ้าใครอยากดูก็สามารถกดไปดูได้ตรงนี้ค่ะ
แต่ตอนนี้เรามาดูประวัติของคำว่านาซีกันดีกว่าค่ะ
ว่าคำว่านาซีมีที่มาจากไหนอะไรยังไงนะคะ
เริ่มจากคำว่านาซีที่เราคุ้นเคยกันที่สุดก่อนค่ะ
นาซีนี่คือพรรคการเมืองใช่ไหม
เป็นพรรคการเมืองที่ฮิตเลอร์อยู่ แล้วก็ใช้สร้างฐานอำนาจอะไรต่างๆ
จนกระทั่งไปก่อให้เกิด สงครามโลกครั้งที่สอง นู่นนี่นั่นนะคะ
ซึ่งเราจะไม่พูดถึงในที่นี้
แต่คำว่านาซีในที่นี้ จริงๆพรรคนาซีไม่ได้ชื่อนาซีค่ะ
ชื่อเต็มๆของมันเป็นภาษาเยอรมันยาวมากนะคะ
ถ้าแปลเป็นภาษาอังกฤษจะได้ว่า
National Socialist German Workers' Party นั่นเองค่ะ
ก็คือประมาณว่าพรรคสังคมนิยมแห่ง คนงานเยอรมัน อะไรทำนองนี้นะคะ
อย่างไรก็ตามค่ะ ถ้าเราไปดูที่ชื่อเยอรมันของมันเนี่ย
ชื่อมันจะยาวประมาณนี้
ใช่เลยค่ะ วิวออกเสียงไม่ได้นะคะ
มันคือ National Socialist...
อะไรก็ไม่รู้ช่างมันนะคะ
เอาเป็นว่าใครรู้ภาษาเยอรมัน คอมเมนต์มาให้หน่อยนะทุกคน
อย่างไรก็ตามนะคะถ้าเห็นจากชื่อเต็มเนี่ย ตัวย่อจริงๆของพรรคเขาชื่อว่า NSDAP นั่นเอง
อ้าว ไม่ได้ใกล้เคียงกับคำว่านาซีเลยนะคะ
แล้วคำว่านาซีมาเกี่ยวข้องกับพรรคนี้ได้ยังไง
ก็ต้องบอกว่าต้องย้อนไปไกลมากๆๆๆๆๆๆๆๆๆๆเลยค่ะ
ทำ echo เองด้วยนะคนเรา
คือต้องย้อนไปถึงสมัยจักรวรรดิโรมันนะคะ เก่าแก่ขนาดนั้นเลยทีเดียว
ในสมัยจักรวรรดิโรมันโบราณเนี่ยนะคะ มันมีชื่อนึงที่มีชื่อเสียงค่ะ
คือคนเนี่ยชอบตั้งชื่อกันต่างๆนานา
ชื่อนึงที่มีชื่อเสียงเนี่ย มาจากนามสกุล ที่เรียกว่า Egnatius นะคะ เขียนแบบนี้เลย
ซึ่งคำนี้มันจะมาจากรากศัพท์ที่แปลว่าไฟนะคะ
อย่างไรก็ตามค่ะชื่อนี้เป็นชื่อที่ค่อนข้างจะโด่งดังนะ
และคนในจักรวรรดิโรมันโบราณก็ ชื่อนี้กันค่อนข้างเยอะเลยทีเดียว
และแน่นอนนะคะเมื่อมันเป็นชื่อที่มีชื่อเสียง ในจักรวรรดิโรมันโบราณเนี่ย
ชาวยุโรปในสมัยต่อๆมาก็จะต้อง
นำเอาชื่อนี้มาตั้งเป็นชื่อลูกตัวเองกันเต็มไปหมดเลยค่ะ
ก็จะมีคนชื่อ Egnatius
ชื่อ Egnetus
อะไรต่างๆนะคะในประเทศต่างๆ
แล้วแต่ว่าเป็นสำเนียงไหน
ไปอยู่ในสเปนก็เป็นชื่อนึง
ไปอยู่ในอิตาลีก็เป็นอีกชื่อนึง
ไปอยู่ในเยอรมันก็เป็นอีกชื่อนึงนะคะ
ชื่อนี้ก็ใช้กันมาเรื่อยๆนะคะ
จนกระทั่งมีคุณ Ignatius ที่มีชื่อเสียงขึ้นมาคนนึงค่ะ
คนคนนี้ไม่ใช่คนเยอรมันนะคะ เขาเป็นคนสเปนค่ะ และเขาเป็นทหาร
ซึ่งบังเอิญว่าในการไปออกศึกครั้งนึงของเขาเนี่ย
เขาเกิดได้รับบาดเจ็บรุนแรงค่ะ
ทำให้เขาจะต้องไปพักรักษาตัวอยู่นานมาก
และแน่นอนนะคะ คนเราเวลามีประสบการณ์เฉียดตายเนี่ย
บางครั้งเราก็จะเกิดการบรรลุอะไรบางอย่างนะคะ
คุณ Ignatius คนนี้ เขาก็เกิดบรรลุขึ้นมาเหมือนกันค่ะ
คือเขาเกิดไปนึกถึงพระเจ้าอะไรบางอย่าง
แล้วก็ศรัทธากับพระเจ้าขึ้นมาซะอย่างนั้นเลยนะคะ
หลังจากที่เขาบาดเจ็บนะคะ เขาก็เลยเหมือนไปบวชค่ะ เป็นบาทหลวงนั่นเอง
ซึ่งบาทหลวงนี่อยู่ในนิกายคาทอลิกนะคะ
จำได้กันใช่มั้ยจากที่วิวเคยเล่าไป
ซึ่งคุณ Ignatius คนนี้นะคะ เขาอยู่ในช่วงประมาณปีค.ศ. 1500 กว่าๆค่ะ
ซึ่งบังเอิญว่าก่อนช่วงนั้นไม่นานนะคะ มีเรื่องใหญ่เกิดขึ้นในวาติกันค่ะ
ช่วงก่อนหน้านั้นเนี่ย วาติกันสร้างมหาวิหารเซนต์ปีเตอร์ค่ะ
ทำให้เงินของวาติกันเนี่ยนะคะร่อยหรอลง
วาติกันก็เลยต้องพยายามหาเงินด้วยวิธีต่างๆ
เช่น ขายใบไถ่บาปนู่นนี่นั่น
ทำให้คนหลายๆคนที่เป็นคาทอลิกเนี่ยรู้สึกว่า
เฮ้ย ไม่โอเคเลย ชั้นไม่ศรัทธาวาติกันเลยนะคะ
ดังนั้นก็เลยเกิดผู้ชายคนนึงขึ้นค่ะ
นั่นก็คือ มาร์ติน ลูเทอร์ นั่นเอง
ชื่อคุ้นๆไหม ใครเคยเรียนศาสนาตอนม.ปลาย
น่าจะคุ้นกับชื่อนี้ดีนะคะ
มาร์ติน ลูเทอร์ค่ะ เห็นเหตุการณ์นี้ก็รู้สึกว่าแบบ
เฮ้ย ไม่ใช่ นี่มันไม่ใช่ศาสนาคริสต์ที่ชั้นรู้จัก
นี่มันไม่ใช่คำพูดของพระเจ้าเลย
ทำไมบาทหลวงถึงเป็นคนเดียว ที่สามารถอ่านไบเบิลได้
ทำไมไบเบิลต้องเป็นภาษาละติน
ทำไมคนทั่วไปเข้าถึงไม่ได้
ทำไมคนจนถึงไถ่บาปไม่ได้
ในขณะที่คนรวยสามารถซื้อใบไถ่บาปได้
ประมาณนี้นะคะ
มาร์ติน ลูเทอร์ค่ะ เขาก็เลยจัดการตั้งนิกายใหม่ขึ้นมานะคะ
ประมาณว่าชั้นขอแยกออกจากคาทอลิกแล้วจ้า
ไปตั้งนิกายใหม่ขึ้น
ซึ่งนิกายใหม่ของเขาเนี่ยจะกลายเป็น ศาสนาคริสต์นิกายโปรเตสแตนต์ในเวลาต่อมานะคะ
อย่างไรก็ตาม ไอเดียนี้มันก็ค่อนข้างจะ แพร่กระจายในยุโรปในช่วงเวลานั้นค่ะ
พอไอเดียนี้แพร่กระจาย คุณ Ignatius ของเราเขาก็รู้สึกว่าแบบ
เอ๊ ชั้นก็ศรัทธาคาทอลิกน้า
แต่แนวคิดของโปรเตสแตนต์ก็น่าสนใจ
ทำยังไงดีนะเราถึงจะฟื้นฟูคาทอลิกของเราได้
คือประมาณว่าแบบ เขาอยากจะฟื้นฟูคาทอลิกของเขานะคะ
ปรากฏว่าเขาก็มีโอกาสได้เดินทางไปที่ปารีสค่ะ
แล้วเขาก็ไปพบคนร่วมอุดมการณ์ อีกทั้งหมด 6 คนนะคะ
ดังนั้นทั้งหมดนี้ก็เลยคุยกันไปคุยกันมาค่ะ
เขาก็เลยตัดสินใจตั้งคณะนักบวชขึ้นคณะนึงค่ะ
ชื่อว่า Member of the Society of Jesus นะคะ
หรือว่า Jesuit นั่นเอง
ชื่อคุ้นๆมั้ยเยซูอิต
สมเด็จพระสันตะปาปาองค์ปัจจุบันของเรา นี่ก็อยู่ในคณะนักบวชเยซูอิตด้วยนะคะ
ซึ่งถามว่าคณะนักบวชเยซูอิตมีความโดดเด่นยังไง
ก็ต้องบอกว่าเขามีคำปฏิญาณตนที่แน่วแน่ค่ะ
เหมือนทหาร
คือเขาประมาณว่า เราจะฟุ้งเฟ้อแบบเดิมไม่ได้อีกแล้ว
เราจะต้องเรียกศรัทธาคืนมา
ดังนั้นเราขอปฏิญาณทั้งหมดสามข้อด้วยกัน
ข้อแรกคือเราจะไม่เอาเงินทอง เราจะอยู่กับความยากจน
เราจะไม่สนใจเงินทอง มันเป็นแค่ของนอกกาย ทำนองนี้นะคะ
ส่วนข้อที่สองค่ะก็คือ เขาจะยึดถือเรื่องความบริสุทธิ์นะคะ
ก็แบบไม่ เราจะไม่ยุ่งเกี่ยวกับ กิจกรรมทางเพศอะไรต่างๆ
คือเรียกได้ว่าให้มันเข้มข้น กว่านักบวชคาทอลิกปกติค่ะ
และข้อที่สามนะคะคือเขาเชื่อเรื่อง การเดินทางไปแสวงบุญที่กรุงเยรูซาเล็มค่ะ
แต่ว่าข้อสุดท้ายมันทำค่อนข้างยากนะ
ถ้าสมมติว่าทำไม่ได้ เขาก็เชื่อว่า โอเคเอาแบบนี้ก็ได้
เราจะเชื่อเรื่องการเดินทางไปเผยแผ่ศาสนา ตามที่ต่างๆ ตามคำสั่งของโป๊ปค่ะ
หลังจากนั้นนะคะพอเขาคิดอะไรได้แบบนี้ เขาก็ร่างขึ้นมาเป็นร่างข้อความ
ร่างๆๆๆ ร่างโครงการของตัวเองนะคะ
แล้วก็นำเสนอไปที่โป๊ปค่ะ
ซึ่งสมเด็จพระสันตะปาปาปอลที่ 3 เนี่ยนะคะ ก็เซ็นอนุมัตินักบวชเยซูอิตค่ะ
ให้เป็นคณะแบบเป็นทางการในปีค.ศ. 1540 ค่ะ
หลังจากนั้นนะคะคณะนักบวชเยซูอิต ก็เดินทางเผยแผ่ศาสนาไปทั่วเลยค่ะ
และด้วยความที่คอนเซ็ปต์ค่อนข้างน่าสนใจ
นึกสภาพว่าเขาเป็นกลุ่มนักบวชที่ strict มากๆนะคะ
เดินทางไปเผยแผ่ศาสนาที่นั่นที่นี่เต็มไปหมด
ช่วยเหลือคนยากจนนู่นนี่นั่น
ดังนั้นคอนเซ็ปต์นี้ก็เลยป็อปปูลาร์ ขึ้นมามากๆค่ะในหลายๆประเทศ
โดยเฉพาะสองประเทศด้วยกันนะคะ นั่นก็คือเยอรมันกับอินเดียนั่นเอง
และหนึ่งในนักบวชของคณะเยซูอิต ที่เดินทางเผยแพร่ไปทั่วเนี่ย
ก็คือ St. Francis Xavier
หรือว่าที่เอามาตั้งเป็นชื่อโรงเรียน เซนต์ฟรังซีสซาเวียร์ นั่นเองอะนะคะ
ทีนี้ถามว่าไปดังที่เยอรมันเนี่ย แล้วไปดังที่ไหนนะคะ
ก็ต้องบอกว่าไปดังที่แคว้นบาวาเรียค่ะ
และแคว้นบาวาเรียเนี่ยก็เป็นที่ที่ฮิตเลอร์ ก่อฐานอำนาจของตัวเองขึ้นนั่นเองนะคะ
อะ เริ่มเข้าเรื่องและ เริ่มเกี่ยวกันและ
หลังจากทุกคนฟังมาอย่างยาวนานก็จะแบบ
ชั้นจะมาฟังเรื่องฮิตเลอร์ เธอเล่าเรื่องศาสนาคริสต์ทำไมนะคะ
ซึ่งในเวลาต่อมานะคะ คุณพ่อ Ignatius คนนี้ เขาก็ได้รับการโปรโมตขึ้นเรื่อยๆ
จากการที่เป็นบาทหลวงธรรมดาเนี่ยนะคะ ด้วยความที่สร้างประโยชน์ต่างๆมากมายเนี่ย
ในที่สุดเขาก็ได้รับการโปรโมตขึ้นเป็น Saint ค่ะ
ก็คือ St. Ignatius of Loyola นั่นเอง
ซึ่งเวลาที่เป็น Saint แล้วต่างๆเนี่ย เราต้องไปดูวิธีการตั้งชื่อของคนในยุโรปกันนะคะ
หรือว่าคนที่นับถือศาสนาคริสต์เนี่ย
เขาก็จะมีธรรมเนียมกันว่าเขาจะตั้งชื่อตาม พวกนักบวชนักบุญอะไรต่างๆใช่มั้ยคะ
ดังนั้นค่ะ ชื่อ Ignatius นี้ก็เลยกลายเป็น ชื่อที่ป็อปปูลาร์มากๆนะคะ
ไปทั่วยุโรปเลย โดยเฉพาะในบริเวณแคว้นบาวาเรียค่ะ
แต่ว่าในแต่ละประเทศก็จะเรียกต่างกันไป
อาจจะไปเป็น Egnatius, Ignacia, Ignato, Igno, Ignatz อะไรต่างๆนะคะ
แต่ละประเทศเรียกไม่เหมือนกันค่ะ
ทีนี้เราเริ่มเข้าใกล้คำว่านาซีของเราขึ้นมาทุกทีแล้วค่ะ
เพราะว่าแน่นอนนะคะว่าเวลาที่ไปตั้งชื่อแล้วเนี่ย
มันไม่มีใครมาเรียกกันหรอกว่า เฮ้ย Ignatius มากินข้าวเย็น อะไรอย่างนี้นะคะ
เขาก็จะต้องมีชื่อเล่นกันใช่ไหม
แล้วฝรั่งเนี่ยชื่อเล่นเขาไม่เหมือนกับคนไทย
เขาไม่ได้แบบจะตั้งอะไรก็ได้
ไม่ใช่ว่าแบบวิว ชื่อชนัญญา จะไปตั้งชื่อเล่นว่าวิว ก็ไม่ใช่ใช่ไหม
ดังนั้นชื่อเล่นมันจะต้องเป็นเหมือน ตัวย่อของชื่อจริงค่ะ
เช่น Natasha ก็ต้องชื่อ Nat
หรือว่า Antony ก็ต้องชื่อ Tony
หรือว่า Harrison ก็ต้องชื่อเล่นชื่อ Harry อะไรทำนองนี้ใช่ไหม
ซึ่งถามว่า Ignatius เนี่ยมีชื่อเล่นว่าอะไรบ้างนะคะ
เขาก็สามารถเรียกได้ตั้งแต่ Iggy
Nate, Natius หรือว่า Nacho
คือเวลา Ignatius เนี่ยไปอยู่ที่สเปน มันจะชื่อว่า Ignacio นะคะ
ก็จะเรียกชื่อเล่นว่า Nacho
ซึ่งคุณ Ignacio Anaya คนที่เป็นต้นคิด อาหารที่ชื่อว่า Nacho ก็ชื่อนี้เหมือนกันนะคะ
ดังนั้นนี่ก็เป็นที่มาของ Nacho เกี่ยวเข้าไปอีกนะ
อย่างไรก็ตามค่ะ ชื่อ Ignatius เนี่ย พอไปอยู่ที่แคว้นบาวาเรียของเยอรมันเนี่ยนะคะ
มันกลายเป็นชื่อที่เขียนแบบนี้ค่ะ
คือวิวก็ไม่รู้มันออกเสียงว่ายังไง
น่าจะเป็นอิกเนตซ์หรือว่า อะไรสักอย่างประมาณนี้นะ
อย่างไรก็ตามพอมันมีตัว Z อยู่ข้างในเนี่ยนะคะ
ชื่อเล่นของชื่อนี้ก็เลยกลายเป็น Nazi นั่นเอง
เอาเป็นว่าใครที่ชื่อ Ignatius ในเยอรมันเนี่ย
ชื่อเล่นของเขาก็จะกลายเป็น Nazi นะคะ
และชื่อนี้มันป็อปปูลาร์มากๆ ในเยอรมันนะคะ สมัยก่อนฮิตเลอร์
พอป็อปๆๆๆๆขึ้นมาเนี่ย คนก็เลยชื่อนี้เต็มไปหมด
เหมือนกับว่าพวกชาวบ้านชาวเมือง ชาวอะไรอย่างนี้ก็ชื่อนี้มากมายนะคะ
อย่างไรก็ตามนะคะ ในสมัยต่อมาเนี่ย ไม่รู้ว่าเพราะอีท่าไหนนะ
ไม่รู้ว่าเพราะคณะนักบวชเยซูอิตเนี่ย เป็นพวกจนๆชอบแต่งตัวปอนๆ
หรือว่าคนทั่วไปที่เป็น พวกชาวนาชาวไร่อะไรต่างๆเนี่ย
ชื่อ Nazi กันค่อนข้างเยอะนะ
อยู่ดีๆคำว่า Nazi ค่ะ ก็เลยกลายเป็นคำล้อเลียนกันซะอย่างนั้น
อารมณ์เหมือนกันว่าชื่อคน กลายเป็นคำด่าทำนองนั้นแหละค่ะ
เหมือนที่วิวเคยทำคลิปไว้เมื่อนานมาแล้วเนี่ยนะคะ
คำว่า Nazi ค่ะก็เลยกลายเป็น คำดูถูกว่าแบบพวกทึ่มๆ โง่ๆ
พวกแบบว่าบ้านนอก พวกแบบว่า backward อะ
คือประมาณว่าอูหู เธออยู่ไหนยุคไหนแล้วจ๊ะ เขาไปยุคนู้นกันแล้ว ทำนองนี้นะคะ
ชื่อนี้ก็เลยกลายเป็นอย่างนั้นค่ะ
ซึ่งคำนี้ก็กลายเป็นคำดูถูกที่แบบว่า common มากๆในสังคมเยอรมันนะคะ
ในเวลาต่อมานะคะเมื่อพรรค NSDAP ของคุณฮิตเลอร์เนี่ยขึ้นมาสู่อำนาจค่ะ
คนมันก็ไม่ได้เรียกว่า NSDAP หรอกค่ะ เพราะบางคนเขาก็ไม่ชอบฮิตเลอร์ไงนึกออกไหม
พอเห็นชื่อเต็มๆแบบนี้ยาวๆเนี่ย เขาก็เห็นแล้วว่ามันมีตัวอักษร N A Z I
อู้ย เรียกมันว่านาซีดีกว่า ล้อมันเลยนะคะ
ซึ่งในสมัยนั้นเนี่ย สมัยที่ฮิตเลอร์ยังอยู่เนี่ยนะ
คำว่านาซีเนี่ยถือเป็นคำต้องห้ามเลยนะคะ
ถึงขั้นที่ฮิตเลอร์สั่งว่า ใครเรียกชั้นว่านาซี แกจะต้องโดนลงโทษ
แล้วโดนลงโทษหนักด้วยนะคะ
อย่างไรก็ตาม แล้วถามว่าคำว่านาซี มันแพร่กระจายออกไปทั่วโลกได้ยังไง
ก็เพราะว่าช่วงเวลานั้นเนี่ย ฮิตเลอร์เนรเทศคนค่อนข้างมากค่ะ
ทั้งเนรเทศด้วยแล้วก็ พวกที่หนีออกไปจากประเทศด้วย
ดังนั้นพวกคนเยอรมันพลัดถิ่นเหล่านี้ ที่ออกไปอยู่นอกประเทศเนี่ย
เขาก็เหมือนแบบเกลียดฮิตเลอร์ไง เขาก็ล้อเลียนฮิตเลอร์
เหมือนแบบไปเม้าให้เพื่อนฟังอะ ประมาณว่า โอ๊ยแก ไอพรรคนั้นน่ะ ไอพรรคนาซี
ไอพรรคนาซี ไอพรรคโง่ พรรคโง่ พรรคโง่ ทำนองนี้นะคะ
สุดท้ายค่ะ ฮิตเลอร์ห้ามได้ ก็ห้ามได้แค่ในเยอรมันของตัวเองนี่แหละค่ะ
ไม่สามารถห้ามทั่วโลกได้นะคะ
ทั่วโลกก็เลยจดจำชื่อนาซีในฐานะ พรรคของฮิตเลอร์ไปซะอย่างนั้น
และแน่นอนว่าหลังจากที่ฮิตเลอร์ลงจากอำนาจนะคะ
คนก็เลยชินกับการเรียก พรรคของฮิตเลอร์ว่านาซีเยอรมันนั่นเองค่ะ
และที่มาของชื่อนาซีนะคะ
จากชื่อที่มีชื่อเสียงในยุคจักรวรรดิโรมัน มาเป็นชื่อนักบวช
มาเป็นคำล้อเลียน แล้วก็กลายมาเป็น ชื่อพรรคของฮิตเลอร์ในที่สุดค่ะ
เป็นไงยาวนานไหมคลิปนี้
หวังว่าจะสนุกกันนะคะ
ถ้าสมมติว่าวิวตกหล่นตรงไหนไป ใครมีความรู้เพิ่มเติมยังไง
สามารถคอมเมนต์มาคุยกันด้านล่างได้ค่ะ
และถ้าใครอยากให้วิวไปหาความรู้เรื่องไหน มาคุยกันอีกก็คอมเมนต์ด้านล่างเช่นกันนะคะ
วันนี้ลาไปก่อนค่ะทุกคน บ๊ายบาย สวัสดีค่ะ
โอโหทุกคน ยาวนานมากนะคลิปนี้ เกี่ยวกับทุกอย่างในโลกเลยนะ
ตั้งแต่ St. Francis Xavier
ตั้งแต่คนผลิต Nacho
ตั้งแต่นาซีเยอรมัน
ตั้งแต่โอ๊ะ เยอะแยะเต็มไปหมดค่ะ
ดังนั้นวันนี้ไม่เวิ่นยาวแล้วกันนะคะทุกคน
ลาไปก่อนค่ะ บ๊ายบาย สวัสดีค่ะ